Madis Milling

Madis Milling (24. november 1970 – 3. veebruar 2022) oli eesti näitlejaMuusika24 autorileht, Madis Milling on kirjutanud sõnu mitmele ansamblile, sh Meie Mehele, XIII ja XIV Riigikogu liige ning vabatahtlik päästja. Kuulus Eesti Reformierakonna fraktsiooni.

Teatritegemist alustas Tallinna Pioneeride Palee näiteringis. 1993. aastal lõpetas Tallinna Pedagoogikaülikooli näitejuhi eriala.

Madis Milling töötas aastatel 1993–2015 saatejuhina Raadio Topis, Sky Plusis, Kukus, Vikerraadios, Ring fm-s ja Raadio 3-s.

Alates 1990. aastast kuulus Madis Kaitseliitu, 2004. aastal anti talle lipniku auaste, 2011. aastal leitnandi auaste.

Ta oli MTÜ Saku Priitahtlikud Pritsimehed liige ja MTÜ Tõdva Vabatahtlik Pääste liige.

Madis Milling oli ansamblite "Kala" ja "Mustad Kolonelid" esimene trummar. 

 Rollid teatrites 
 2002 – "Polkovniku lesk ehk arstid ei tea midagi", Kuressaare Linnateater
 2008 – "Minu veetlev leedi", Estonia teater
 2009 – "Kihluspidu", Vana Baskini Teater
 2010 – "Taaskord", Vana Baskini Teater 
 2010 – koguperemuusikal "Võlur OZ", Musical Productions

 Televisioon ja film 
 Valdur Põld, "Vanad ja kobedad" (Highstar Productions, 2000)
 Mill/Silvi/Valdur, "Vanad ja kobedad saavad jalad alla" (Ruut Pictures, 2003)
 Jürgen, "Õpetajate tuba" (2003–2004)
 Mart, "Kelgukoerad" (OÜ Duubel 3, 2006–2013)
 Madis, "Vilde tee" (TV3, 2009–2010)
 "Laulud tähtedega" (saatejuht, teine hooaeg, TV3, 2010)
 "100 sekundit" (saatejuht, TV3, 2010)
 "Maie ja Valduri vägitegu" (saatejuht, 2004)
 "Kohver" (saatejuht, 2007)

 Teos 
 Madis Milling, Erki Vaikre. "Lõkketoidud". Kirjastus Cum Laude 2010. Raamatukoi

 Isiklikku 
Madis Millingu noorem vend on kultuurikorraldaja Tõnis Milling.

 Surm 
Madis Milling kukkus ööl vastu 3. veebruari 2022. aastal Harjumaal Lokuti külas põleva elumaja kustutustöödel kokku. Paakauto peal vabatahtliku päästjana tegutsenud Milling oli sündmuskohale jõudnud esimesena. Kiirabi hakkas teda otsekohe elustama ja viis haiglasse, kuid paraku ei õnnestunud arstidel tema elu päästa."Millinguga viimasena rääkinud mees: see kõik käis väga kiiresti, ma esmalt arvasin, et ta libastus" Postimees, 3. veebruar 2022

Kaastunnet avaldasid nii Eesti Vabariigi president, Riigikogu esimees, peaminister, siseminister, kaitseminister kui ka Päästeameti peadirektor, Kaitseliidu ülem ja Kaitseväe juhataja ning mitmed teised.

Tunnustus
2011 Kodanikupäeva aumärkKodanikupäeva aumärgi saanud
2022 Kotkaristi V klassi teenetemärk (postuumselt)"Madis Milling pälvis presidendilt postuumselt Kotkaristi teenetemärgi" Postimees, 7. veebruar 2022 
2022 Siseministeeriumi kuldteenetemärk – vabatahtlikule päästjale ja Eesti riikluse ning siseturvalisuse eestkõnelejale (postuumselt)Siseminister andis vabatahtlikule päästjale Madis Millingule postuumselt kuldteenetemärgi, Delfi, 8. veebruar 2022
2022 Päästeliidu Suure Kuldristi hoolsusmärk – Eesti vabatahtlikku päästesse panustamise eest (postuumselt) Päästeliit andis Madis Millingule postuumselt Kuldristi hoolsusmärgi, Pealinn, 5. veebruar 2022
2022 Kaitseministeeriumi teeneteristi II klass

 Artiklid 
 Madis Milling sai lipnikupagunid. Publik, 21. veebruar 2004 
 Britte Maidra. Madis Milling korraldab firmapidusid. Äripäev, 12. oktoober 2005
 Madis Millingu lahkuminekud. Naisteleht, 30. november 2007
 Jaanus Hämarsoo. Madis ja Janika – 5 aastat õnne. Kroonika, 31 detsember 2007

 Viited 

 Välislingid 
 Madis Milling IMDb
 Mart – Madis Milling telesari "Kelgukoerad"

Kategooria:Eesti Reformierakonna poliitikud
Kategooria:Eesti näitlejad
Kategooria:Eesti filminäitlejad
Kategooria:Kaitseliidu Tallinna maleva liikmed
Kategooria:Kotkaristi V klassi teenetemärgi kavalerid
Kategooria:Kaitseministeeriumi teeneteristi kavalerid
Kategooria:XIII Riigikogu liikmed
Kategooria:XIV Riigikogu liikmed
Kategooria:Tallinna Ülikooli vilistlased
Kategooria:Metsakalmistule maetud
Kategooria:Sündinud 1970
Kategooria:Surnud 2022